
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 723 

28 Απριλίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 141641/Γ2/08-09-2014 
υπουργική απόφαση «Εγγραφές - Μετεγγραφές - 
Φοίτηση μαθητών στα Επαγγελματικά Λύκεια» 

(Β' 2470). 1 

Αναστολή έναρξης ισχύος διατάξεων του Γενικού 

Κανονισμού Λιμένων αριθμ. 50. 2 

Ορισμός συντελεστή Μ, ο οποίος χρησιμοποιεί¬ 
ται για την εφαρμογή ορισμένων διατάξεων του 

Π.Δ. 437/1981. 3 

Τροποποίηση της αριθμ. 7382/172767/16-09-2013 από¬ 
φασής μας περί λύσης της Κοινωφελούς Επιχείρη¬ 
σης Δήμου Δελφών «ΟΙ ΑΜΦΙΚΤΥΟΝΙΕΣ», ανάληψη 
των δραστηριοτήτων της από το Δήμο Δελφών, 
μεταφορά του προσωπικού της στο Δήμο Δελ¬ 
φών και σύσταση προσωρινών προσωποπαγών 


θέσεων στον Οργανισμό Εσωτερικής Υπηρεσίας 

του (ΦΕΚ 2435/Β/27-09-2013). 4 

Ιδρυση Εργαστηρίου «Πειραματικής και Εφαρμοσμέ¬ 
νης Ανάλυσης της Συμπεριφοράς» στο Τμήμα Ψυ¬ 
χολογίας της Σχολής Κοινωνικών Επιστημών και 
Ψυχολογίας». 5 


ΑΠΟΦΑΣΕΙ Σ 

Αριθμ. 60687/Δ4 (1) 


Τροποποίηση της υπ’ αριθμ. 141641/Γ2/08-09-2014 υπουρ¬ 
γική απόφαση «Εγγραφές - Μετεγγραφές - Φοίτη¬ 
ση μαθητών στα Επαγγελματικά Λύκεια» (Β' 2470). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του εδαφίου ζ της παρ. 2 του άρθρου 
43 του Ν.4186/2013 «Αναδιάρθρωση της Δευτεροβάθμιας 
Εκπαίδευσης και λοιπές διατάξεις» (Α'193), όπως τροπο¬ 
ποιήθηκε με την παρ. 17 του άρθρου 45 του Ν.4264/2014 
(Α'118). 

2. Τις διατάξεις του δευτέρου (2) εδαφίου της παρ. 3 
του άρθρου 59 του Ν.4310/2014 «Ερευνα, Τεχνολογική 
Ανάπτυξη και Καινοτομία και άλλες διατάξεις» (Α'258), 
όπως ισχύει. 


3. Τις διατάξεις του άρθρου 28 του Π.Δ. 114/2014 «Ορ¬ 
γανισμός του Υπουργείου Παιδείας και Θρησκευμάτων» 
(Α' 181). 

4. Τις διατάξεις της υπ’ αριθμ. 141641/Γ2/08-09-2014 
υπουργική απόφαση «Εγγραφές - Μετεγγραφές - Φοί¬ 
τηση μαθητών στα Επαγγελματικά Λύκεια» (Β'2470). 

5. Τ ις διατάξεις του άρθρου 90 του κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του Π.Δ. 63/2005 (Α' 98). 

6. Το άρθρο 2 του Π.Δ. 24/2015 «Σύσταση Υπουργείου 
Πολιτισμού, Παιδείας και Θρησκευμάτων» (Α'20) 

7. Το Π.Δ. 25/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α'21) 

8. Την υπ’ αριθμ. 2/13-01-2015 Πράξη του Δ.Σ. του Ιν¬ 
στιτούτου Εκπαιδευτικής Πολιτικής (Ι.Ε.Π.). 

9. Την υπ’ αριθμ. Υ100/27-2-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρω¬ 
τή Υπουργό Πολιτισμού, Παιδείας και Θρησκευμάτων» 
(Β'299) 

10. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Άρθρο 1 

Τροποποιούμε την υπ’ αριθμ. 141641/Γ2/08-09-2014 
Υπουργική Απόφαση «Εγγραφές - Μετεγγραφές - Φοί¬ 
τηση μαθητών στα Επαγγελματικά Λύκεια» (Β' 2470) 
ως εξής: 

1. α) Η υποπερίπτωση β της παρ. 1 της περίπτωσης Α 
του άρθρου 2 της ανωτέρω Υπουργικής Απόφασης αντι¬ 
καθίσταται ως εξής: «β) Από το σχολικό έτος 2015-2016 
και εφεξής μαθητές της Α' τάξης παρελθόντων ετών 
των ΤΕΛ, ΛΕΝ, Ε.Π.Λ. καθώς και οι μαθητές παρελθόντων 
ετών της Α' τάξης Ημερησίων και Εσπερινών Γενικών 
Λυκείων, Ενιαίων Λυκείων», 

β) Η παρ. 2 της περίπτωσης Α του άρθρου 2 της ανω¬ 
τέρω Υπουργικής Απόφασης αντικαθίσταται ως εξής: «2. 
Από το σχολικό έτος 2015-2016 και εφεξής στην Α' τάξη 
μετεγγράφονταί: Μαθητές της Α' τάξης Ημερησίων και 
Εσπερινών ΓΕΛ, ΕΠΑ.Λ.», 

γ) Η υποπερίπτωση δ της παρ. 3 της περίπτωσης Α 
του άρθρου 2 της ανωτέρω Υπουργικής Απόφασης αντι¬ 
καθίσταται ως εξής: «δ) Από το σχολικό έτος 2015-2016 
και εφεξής μαθητές παρελθόντων ετών της Β' και Γ' 

τάξης ΤΕΛ, ΛΕΝ, Ε.Π.Λ. καθώς και μαθητές παρελθόντων 
ετών της Β' και Γ' τάξης Ημερησίων και Εσπερινών ΓΕΛ, 
Ενιαίου Λυκείου.», 

δ) Η υποπερίπτωση στ της παρ. 3 της περίπτωσης 
Α του άρθρου 2 της ανωτέρω Υπουργικής Απόφασης 
αντικαθίσταται ως εξής: «στ) Από το σχολικό έτος 2015- 
2016 και εφεξής οι προαχθέντες της Α' τάξης των ΤΕΛ, 
ΛΕΝ.,Ε.Π.Λ. καθώς και οι προαχθέντες της Α' τάξης Ημε¬ 
ρησίων και Εσπερινών Ενιαίων Λυκείων.», 

ε) Η υποπερίπτωση ιστ της παρ.3 της περίπτωσης Α 
του άρθρου 2 της ανωτέρω Υπουργικής Απόφασης αντι¬ 
καθίσταται ως εξής: «ιστ) Κάτοχοι απολυτηρίου Γενικού 
ή Επαγγελματικού Λυκείου, και των ισότιμων με αυτούς 
τίτλους σπουδών καθώς και οι κάτοχοι αντιστοίχου 
απολυτηρίου Λυκείου της αλλοδαπής.», 

στ) Η παρ. 4 της περίπτωσης Α του άρθρου 2 της 
ανωτέρω Υπουργικής Απόφασης αντικαθίσταται ως 
εξής: «Από το σχολικό έτος 2015-2016 και εφεξής στη 
Β' τάξη μετεγγράφονταί: α) Προαχθέντες της Α' τάξης 
Ημερησίων και Εσπερινών ΓΕ.Λ. β) Μαθητές της Β' τά¬ 
ξης Ημερησίων και Εσπερινών ΓΕ.Λ. γ) Μαθητές της Γ' 
τάξης Ημερησίων και Εσπερινών ΓΕ.Λ. δ) Μαθητές της 
Δ' τάξης Εσπερινών ΓΕ.Λ.». 

2. Η περίπτωση Β του άρθρου 2 της ανωτέρω Υπουργι¬ 
κής Απόφασης αντικαθίσταται ως εξής: «Β) 1. Οι κάτοχοι 
απολυτηρίου Γ ενικού Λυκείου (ΓΕ.Λ.), Τεχνικού Επαγγελ¬ 
ματικού Λυκείου (Τ.Ε.Λ.), Ενιαίου Πολυκλαδικού Λυκείου 
(Ε.Π.Λ.), Επαγγελματικού Λυκείου (ΕΠΑ.Λ.) ή άλλου ισο¬ 
τίμου απολυτηρίου Λυκείου ή αντιστοίχου απολυτηρίου 
Λυκείου της αλλοδαπής οι οποίοι εγγράφονται στη Β' 
τάξη του ΕΠΑ.Λ. παρακολουθούν μόνο τα μαθήματα 
Τομέων, Ειδικοτήτων για την απόκτηση μόνο Πτυχίου 
Ειδικότητας του Ν.4186/2013 (Α'193) όπως τροποποιήθη¬ 
κε και ισχύει. Για το σχολικό έτος 2014-2015, οι απου¬ 
σίες που πραγματοποιήθηκαν στα μαθήματα Γενικής 
Παιδείας των μαθητών, οι οποίοι παρακολουθούν μόνο 
τα μαθήματα Τομέων-Ειδικοτήτων, από την έναρξη των 
μαθημάτων τους μέχρι την ημερομηνία δημοσίευσης 
του Ν.4310/2014 (Α' 258),δεν λαμβάνονται υπόψη για το 
χαρακτηρισμό της φοίτησής τους. 

2) Οι κάτοχοι πτυχίου ΤΕΕ Β' κύκλου ή άλλου ισοτίμου 
πτυχίου (και όχι απολυτηρίου) οι οποίοι εγγράφονται 
στη Β' τάξη του ΕΠΑ.Λ. δύνανται να επιλέξουν εγγρά- 
φως είτε την απόκτηση μόνο Πτυχίου Ειδικότητας του 
Ν.4186/2013 (Α'193), όπως τροποποιήθηκε και ισχύει, δι¬ 
αφορετικής με το εν ισχύ πτυχίο της ειδικότητάς τους, 
οπότε απαλλάσσονται από την παρακολούθηση των 
μαθημάτων Γ ενικής Παιδείας, είτε να παρακολουθήσουν 
όλα τα μαθήματα Γ ενικής Παιδείας και Ειδικότητας των 
ΕΠΑ.Λ. για απόκτηση Απολυτηρίου και Πτυχίου άλλης 
Ειδικότητας του Ν.4186/2013 (Α' 193), όπως τροποποιή¬ 
θηκε και ισχύει. Γ ια το σχολικό έτος 2014-2015, οι απου¬ 
σίες που πραγματοποιήθηκαν στα μαθήματα Γενικής 
Παιδείας των μαθητών, οι οποίοι παρακολουθούν μόνο 
τα μαθήματα Τομέων-Ειδικοτήτων, από την έναρξη των 
μαθημάτων τους μέχρι την ημερομηνία δημοσίευσης 
της παρούσης Υπουργικής Απόφασης, δεν λαμβάνονται 
υπόψη για το χαρακτηρισμό της φοίτησής τους. 

3) Οι κάτοχοι πτυχίου ΤΕΣ και των ισοτίμων με αυτούς 
τίτλων σπουδών, οι κάτοχοι πτυχίου ΕΠΑ.Σ., οι οποίοι 
εγγράφονται στη Β' τάξη του ΕΠΑ.Λ. παρακολουθούν 
όλα τα μαθήματα Γ ενικής Παιδείας και Ειδικότητας για 
την απόκτηση Απολυτηρίου και Πτυχίου Ειδικότητας 


ΕΠΑ.Λ. του Ν.4186/2013 (Α'193), όπως τροποποιήθηκε και 
ισχύει, εφόσον δεν είναι κάτοχοι απολυτηρίου ΓΕ.Λ. ή 
ΕΠΑ.Λ. ή ισοτίμων με αυτούς τίτλων σπουδών. 

4) Οι κάτοχοι πτυχίου ΤΕΣ και των ισοτίμων με αυτούς 
τίτλων σπουδών, οι κάτοχοι πτυχίου ΕΠΑ.Σ., οι οποίοι 
εγγράφονται στη Β' τάξη του ΕΠΑ.Λ. παρακολουθούν 
μόνο τα μαθήματα Ειδικότητας για την απόκτηση μόνο 
Πτυχίου Ειδικότητας ΕΠΑ.Λ. του Ν.4186/2013 (Α'193) όπως 
τροποποιήθηκε και ισχύει, εφόσον είναι κάτοχοι απο¬ 
λυτηρίου ΓΕ.Λ. ή ΕΠΑ.Λ. ή ισοτίμων με αυτούς τίτλων 
σπουδών 

5) Οι κάτοχοι πτυχίου ΕΠΑ.Λ., οι οποίοι εγγράφονται 
στη Β' τάξη του ΕΠΑ.Λ. παρακολουθούν όλα τα μαθή¬ 
ματα Γ ενικής Παιδείας και Ειδικότητας για την απόκτη¬ 
ση Απολυτηρίου και Πτυχίου άλλης Ειδικότητας ΕΠΑ.Λ. 
του Ν.4186/2013 (Α'193), όπως τροποποιήθηκε και ισχύει, 
εφόσον δεν είναι κάτοχοι απολυτηρίου ΓΕ.Λ. ή ΕΠΑ.Λ. ή 
ισοτίμων με αυτούς τίτλων σπουδών. 

6) Οι κάτοχοι πτυχίου ΕΠΑ.Λ., οι οποίοι εγγράφονται 
στη Β' τάξη του ΕΠΑ.Λ. παρακολουθούν μόνο τα μαθή¬ 
ματα Ειδικότητας για την απόκτηση μόνο Πτυχίου άλλης 
Ειδικότητας ΕΠΑ.Λ. του Ν.4186/2013 (Α'193) όπως τροπο¬ 
ποιήθηκε και ισχύει, εφόσον είναι κάτοχοι απολυτηρίου 
ΓΕ.Λ. ή ΕΠΑ.Λ. ή ισοτίμων με αυτούς τίτλων σπουδών». 

3. Στην παρ. 1 του άρθρου 6 της ανωτέρω Υπουργι¬ 
κής Απόφασης η λέξη «ισοτιμίας» αντικαθίσταται με τη 
φράση «βεβαίωσης αντιστοιχίας». 

4. Μετά το τέλος του εδαφίου της παρ.6 του άρθρου 
16 της ανωτέρω Υπουργικής Απόφασης προστίθεται το 
ακόλουθο εδάφιο: «Μετά τις δεκατέσσερις (14) απου¬ 
σίες, για τους μαθητές οι οποίοι παρακολουθούν μόνο 
τα μαθήματα Τομέων-Ειδικοτήτων, και με ενημερωτικό 
υπηρεσιακό έντυπο ενημερώνεται ο κηδεμόνας απο¬ 
δεδειγμένα, αν ο μαθητής είναι ανήλικος, ή επιδίδεται 
στον ενήλικα ενυπόγραφα». 

5. Στην παρ. 1 του άρθρου 17 της ανωτέρω Υπουρ¬ 
γικής Απόφασης μετά τη φράση «όλων των μαθητών» 
προστίθεται η φράση «όπως και των μαθητών που πα¬ 
ρακολουθούν μόνο τα μαθήματα Τομέων, Ειδικοτήτων». 

6. Προστίθεται παράγραφος 6 στο άρθρο 17 της ανω¬ 
τέρω Υπουργικής Απόφασης ως ακολούθως: «6. Η φοί¬ 
τηση των μαθητών, οι οποίοι παρακολουθούν μόνο τα 
μαθήματα Τομέων, Ειδικοτήτων χαρακτηρίζεται ως εξής: 

1. Επαρκής χαρακτηρίζεται η φοίτηση του μαθητή 
εφόσον: 

α) Το σύνολο των απουσιών του μαθητή που σημειώ¬ 
θηκαν κατά το οικείο διδακτικό έτος, ανεξάρτητα από 
το λόγο στον οποίο οφείλονται, δεν υπερβαίνει για τη 
Β' τάξη Ημερησίων ΕΠΑ.Λ. τις τριάντα-τρεις (33), για τη 
Γ' τάξη Ημερησίων ΕΠΑ.Λ. τις τριάντα-τρεις (33), για τη 
Β' τάξη Εσπερινών ΕΠΑ.Λ. τις τριάντα (30), για τη Γ' τάξη 
Εσπερινών ΕΠΑ.Λ. τις τριάντα (30) και για τη Δ' τάξη 
των Εσπερινών ΕΠΑ.Λ. τις τριάντα-δύο (32) απουσίες. 

β) Το σύνολο των απουσιών του μαθητή δεν υπερ¬ 
βαίνει για τη Β' τάξη Ημερησίων ΕΠΑ.Λ. τις εβδομήντα- 
πέντε (75), για τη Γ' τάξη Ημερησίων ΕΠΑ.Λ. τις εβδο- 
μήντα-πέντε (75), για τη Β' τάξη Εσπερινών ΕΠΑ.Λ. τις 
εβδομήντα-οκτώ (78), για τη Γ' τάξη Εσπερινών ΕΠΑ.Λ. 
τις εβδομήντα-οκτώ (78) και για τη Δ' τάξη των Εσπε¬ 
ρινών ΕΠΑ.Λ. τις ογδόντα-τρεις (83) απουσίες, υπό την 
προϋπόθεση ότι οι άνω των τριάντα-τριών (33) για τη Β' 
τάξη Ημερησίων ΕΠΑ.Λ., οι άνω των τριάντα-τριών (33) 
για τη Γ' τάξη Ημερησίων ΕΠΑ.Λ., οι άνω των τριάντα 

(30) για τη Β' τάξη Εσπερινών ΕΠΑ.Λ., οι άνω των τριά¬ 
ντα (30) για τη Γ' τάξη Εσπερινών ΕΠΑ.Λ. και οι άνω των 
τριάντα-δύο (32) για τη Δ' τάξη των Εσπερινών ΕΠΑ.Λ. 
απουσίες, είναι δικαιολογημένες ή οφείλονται σε ασθέ¬ 
νεια, που βεβαιώνεται σύμφωνα με τα όσα ορίζονται στο 
άρθρο 3 του Π.Δ. 485/1983 (ΦΕΚ 184/21-12-1983). 

γ) Κατ' εξαίρεση, ο Σύλλογος των Διδασκόντων κάθε 
ΕΠΑ.Λ. με ειδική πράξη του χαρακτηρίζει επαρκή τη 
φοίτηση μαθητή που σημείωσε για τη Β' τάξη Ημερησί¬ 
ων ΕΠΑ.Λ. από εβδομήντα-πέντε (75) έως εκατόν οκτώ 
(108), για τη Γ' τάξη Ημερησίων ΕΠΑ.Λ. από εβδομήντα- 
πέντε (75) έως εκατόν οκτώ (108), για τη Β' τάξη Εσπε¬ 
ρινών ΕΠΑ.Λ. από εβδομήντα οκτώ (78) έως εκατόν οκτώ 
(108), για τη Γ' τάξη Εσπερινών ΕΠΑ.Λ. από εβδομήντα 
οκτώ (78) έως εκατόν οκτώ (108) και για τη Δ' τάξη των 
Εσπερινών ΕΠΑ.Λ. από ογδόντα τρεις (83) έως εκατόν 
δεκαπέντε (115) απουσίες, με την προϋπόθεση ότι όλες 
οι άνω των τριάντα-τριών (33) για τη Β' τάξη Ημερησίων 
ΕΠΑ.Λ., οι άνω των τριάντα-τριών (33) για τη Γ' τάξη 
Ημερησίων ΕΠΑ.Λ., οι άνω των τριάντα (30) για τη Β' 
τάξη Εσπερινών ΕΠΑ.Λ., οι άνω των τριάντα (30) για τη Γ' 
τάξη Εσπερινών ΕΠΑ.Λ., και οι άνω των τριάντα δύο (32) 
για τη Δ' τάξη Εσπερινών ΕΠΑ.Λ. απουσίες, είναι δικαι¬ 
ολογημένες ή οφείλονται σε ασθένεια που βεβαιώνεται 
κατά τα ανωτέρω και η επίδοσή του κρίνεται ιδιαίτερα 
ικανοποιητική. Ως ιδιαίτερα ικανοποιητική κρίνεται όταν 
ο Γ ενικός Μέσος Όρος της προφορικής βαθμολογίας, 
που προκύπτει από το άθροισμα των μέσων όρων των 
βαθμών των δύο τετραμήνων διαιρούμενο με τον αριθμό 
όλων των διδασκομένων μαθημάτων, είναι τουλάχιστον 
δέκα πέντε (15) πλήρες και η διαγωγή του κοσμιότατη. 

δ) Η φοίτηση των μαθητών είναι δυνατόν να χαρα¬ 
κτηρίζεται επαρκής ανεξαρτήτως αριθμού απουσιών, 
εφ’ όσον οι μαθητές αυτοί είναι πρωταθλητές και οι 
απουσίες τους οφείλονται στη συμμετοχή τους σε δι¬ 
εθνείς αθλητικές εκδηλώσεις που πιστοποιούνται από 
τη Γ ενική Γ ραμματεία Αθλητισμού. 

2. Οι μαθητές των οποίων η φοίτηση χαρακτηρίζεται 
επαρκής προσέρχονται κανονικά στις προαγωγικές και 
πτυχιακές εξετάσεις περιόδου Ιουνίου. 

3. Ανεπαρκής χαρακτηρίζεται η φοίτηση μαθητή που 
σημείωσε πάνω από τριάντα-τρεις (33) απουσίες για τη 
Β' τάξη Ημερησίων ΕΠΑ.Λ., πάνω από τριάντα-τρεις(33) 
απουσίες για τη Γ' τάξη Ημερησίων ΕΠΑ.Λ., πάνω από 
τριάντα (30) απουσίες για τη Β' τάξη Εσπερινών ΕΠΑ.Λ., 
πάνω από τριάντα (30) απουσίες για τη Γ' τάξη Εσπε¬ 
ρινών ΕΠΑ.Λ. και πάνω από τριάντα δύο (32) απουσίες 
για τη Δ' τάξη των Εσπερινών ΕΠΑ.Λ., και δεν εμπίπτει 
σε καμία από τις περιπτώσεις που προαναφέρθηκαν. 
Οι μαθητές των οποίων η φοίτηση χαρακτηρίζεται ανε¬ 
παρκής είναι υποχρεωμένοι να επαναλάβουν τη φοίτηση 
στην ίδια τάξη. 

4. Ειδικά για το σχολικό έτος 2014-2015 και μόνο για 
τη Β' τάξη Εσπερινών ΕΠΑ.Λ. το όριο των τριάντα (30) 
απουσιών, το οποίο αναφέρεται στις ανωτέρω περι¬ 
πτώσεις Ια, 1β, 1γ, καθώς και στην περίπτωση 3 της 
παραγράφου 6 του άρθρου 1 της παρούσας απόφασης, 
αλλάζει σε τριάντα-δύο (32) απουσίες.». 

7. Μετά το τέλος της παρ. 1 του άρθρου 18 της ανω¬ 
τέρω Υπουργικής Απόφασης προστίθενται τα ακόλουθα 
τρία εδάφια: «Ο υπεύθυνος καθηγητής κάθε τμήματος, 
για την παρακολούθηση της φοίτησης των μαθητών, 
οι οποίοι παρακολουθούν μόνο τα μαθήματα Τομέων- 


Ειδικοτήτων, αφού ενημερώσει το Διευθυντή, ότι ο 
μαθητής συμπλήρωσε ήδη δεκαπέντε (15) απουσίες 
δικαιολογημένες ή αδικαιολόγητες, είναι υποχρεωμέ¬ 
νος να ενημερώνει τον κηδεμόνα του μαθητή αποδε¬ 
δειγμένα από 1 μέχρι 5 κάθε μήνα για τις απουσίες του 
μήνα που προηγήθηκε καθώς και για κάθε άλλο θέμα 
που αφορά τη σχολική κατάσταση του μαθητή. Στην 
περίπτωση που ο μαθητής είναι ενήλικος ο υπεύθυνος 
καθηγητής ενημερώνει το μαθητή αποδεδειγμένα από 
1 μέχρι 5 κάθε μήνα για τις απουσίες του μήνα που 
προηγήθηκε.». 

Άρθρο 2 

Η ισχύς της παρούσης, εκτός και αν ορίζεται διαφο¬ 
ρετικά στην παρούσα Απόφαση, αρχίζει από το σχο¬ 
λικό έτος 2014-2015 για την Α', Β' τάξη Ημερησίων και 
Εσπερινών ΕΠΑ.Λ., από το σχολικό έτος 2015-2016 για 
τη Γ' τάξη Ημερησίων και Εσπερινών ΕΠΑ.Λ. και από το 
σχολικό έτος 2016-2017 για τη Δ' τάξη Εσπερινών ΕΠΑ.Λ. 

Κατά τα λοιπά η υπ’ αριθμ. 141641/Γ2/08-09-2014 
υπουργική απόφαση «Εγγραφές - Μετεγγραφές - Φοί¬ 
τηση μαθητών στα Επαγγελματικά Λύκεια» (Β' 2470 ) 
ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 17 Απριλίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΑΣΤΑΣΙΟΣ ΚΟΥΡΑΚΗΣ 
-♦- 

Αριθμ. Φ. 514.1/2015/3112 (2) 

Αναστολή έναρξης ισχύος διατάξεων του Γ ενικού 
Κανονισμού Λιμένων αριθμ. 50. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΑΣ, 
ΥΠΟΔΟΜΩΝ, ΝΑΥΤΙΛΙΑΣ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α) της περίπτωσης (α) του άρθρου 156 του Κώδικα 
Δημοσίου Ναυτικού Δικαίου, που κυρώθηκε με το άρθρο 
μόνον του Ν.Δ. 187/1973 (Α' 261), όπως τροποποιήθηκε 
και ισχύει. 

β) του Ν. 4150/2013 «Ανασυγκρότηση του Υπουργεί¬ 
ου Ναυτιλίας και Αιγαίου και άλλες διατάξεις» (Α' 102), 
όπως ισχύει. 

γ) του π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (Α' 20). 

δ) της περίπτωσης (γ) της παραγράφου 4 του άρθρου 
15 του Π.Δ. 103/2014 «Οργανισμός Υπουργείου Ναυτιλίας 
και Αιγαίου» (Α' 170). 

ε) του Π.Δ. 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 21). 

στ) της αριθμ. Υ92/20-02-2015 Απόφασης Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Οικονομίας, Υποδομών, Ναυτιλίας και Τουρισμού, 
Θεόδωρο Δρίτσα» (Β' 285). 

ζ) του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Οργανα», που κυρώθηκε 
με το άρθρο πρώτο του Π.Δ. 63/2005 (Α' 98). 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Αναστολή έναρξης ισχύος διατάξεων του Γενικού Κα¬ 
νονισμού Λιμένων αριθμ. 50. 

1. Αναστέλλεται η έναρξη ισχύος των διατάξεων του 
Γ ενικού Κανονισμού Λιμένων αριθμ. 50, που εγκρίθηκε 
με την αριθμ. Φ.514.1/2013/Σχ.1633/29-4-2013 απόφαση 
Υπουργού Ναυτιλίας και Αιγαίου (Β' 1151/2013), όπως 
ισχύει, κατά το μέρος που για την εφαρμογή τους είναι 
αναγκαία η λειτουργία και χρήση του Πληροφοριακού 
Συστήματος Έκδοσης Αδειών Χειριστή Ταχυπλόου Σκά¬ 
φους (Π.Σ.Ε.Α.Χ.Τ.Σ.), μέχρι 30-9-2015. 

2. Η διάταξη του άρθρου δεύτερου της αριθμ. 
Φ. 514.1/2013/Σχ. 4919/18-12-2013 απόφασης Υπουργού 
Ναυτιλίας και Αιγαίου (Β' 3238/2013) καταργείται. 

Αρθρο 2 
Έναρξη ισχύος 

Η εφαρμογή της απόφασης αυτής αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 8 Απριλίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΘΕΟΔΩΡΟΣ ΔΡΙΤΣΑΣ 
-♦- 

Αριθμ. 123605/935 (3) 

Ορισμός συντελεστή Μ, ο οποίος χρησιμοποιείται για 
την εφαρμογή ορισμένων διατάξεων του Π.Δ. 437/1981. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΑΡΑΓΩΓΙΚΗΣ 
ΑΝΑΣΥΓΚΡΟΤΗΣΗΣ, ΠΕΡΙΒΑΛΛΟΝΤΟΣ 
ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις του Π.Δ. 437/1981 (ΦΕΚ Α'/120) «Περί 
μελέτης και εκτελέσεως δασοτεχνικών έργων». 

2. Τις διατάξεις του Π.Δ. 63/2005 (ΦΕΚ Α'/98) «Κωδι¬ 
κοποίηση Νομοθεσίας για την Κυβέρνηση και τα Κυ¬ 
βερνητικά Οργανα». 

3. Το Π.Δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων», περί σύστασης του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας 
(ΦΕΚ 20 Α'). 

4. Το Π.Δ. 25/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» περί διορισμού του Παναγιώτη Λαφαζάνη 
του Γεωργίου στη θέση του Υπουργού Παραγωγικής 
Ανασυγκρότησης, Περιβάλλοντος και Ενέργειας, των 
Ιωάννη Τσιρώνη του Αγγέλου και Ευάγγελο Αποστό¬ 
λου του Δημητρίου σε θέσεις Αναπληρωτών Υπουρ¬ 
γού Παραγωγικής Ανασυγκρότησης, Περιβάλλοντος και 
Ενέργειας και του Παναγιώτη Σγουρίδη του Σγουρή σε 
θέση του Υφυπουργού Παραγωγικής Ανασυγκρότησης, 
Περιβάλλοντος και Ενέργειας» (ΦΕΚ 21 Α) 

5. Την αριθμ. Υ112 απόφαση Πρωθυπουργού «Ανάθεση 
αρμοδιοτήτων στον Αναπληρωτή Υπουργό Παραγω¬ 
γικής Ανασυγκρότησης, Περιβάλλοντος και Ενέργειας 
(ΦΕΚ Β'311/4-3-2015). 


6. Το Π.Δ. 189/2009 (ΦΕΚ 221 Α/5-11-09) «Καθορισμός 
και ανακατανομή αρμοδιοτήτων των Υπουργείων», όπως 
τροποποιήθηκε με το Π.Δ. 24/2010 (ΦΕΚ Α'/56). 

7. Το Π.Δ. 100/28-8-2014 (ΦΕΚ Α7167) «Οργανισμός 
Υπουργείου Περιβάλλοντος, Ενέργειας και Κλιματικής 
Αλλαγής». 

8. Τις διατάξεις του άρθρου 280 του Ν. 3852/2010 
(ΦΕΚ Α'/87) «Νέα αρχιτεκτονική της αυτοδιοίκησης και 
αποκεντρωμένης διοίκησης - Πρόγραμμα Καλλικράτης». 

9. Τα στοιχεία της Ελληνικής Στατιστικής Αρχής που 
αφορούν στις τιμές του Δείκτη Καταναλωτή, όπως 
έχουν αναρτηθεί στην επίσημη σελίδα της Ελληνικής 
Στατιστικής Αρχής στο διαδίκτυο σύμφωνα με τα οποία 
ο Μέσος Γ ενικός Δείκτης Τ ιμών Καταναλωτή του τελευ¬ 
ταίου τριμήνου του έτους 2014, με βάση το 2009=100,0 
ανήλθε σε 106, 462 ενώ του τελευταίου τριμήνου του 
έτους 1980 με βάση το 2009=100,0 ανερχόταν σε 5,934. 

10. Τις διατάξεις της παρ. Γ εδαφ. 8 του άρθρου 4 
της αριθ. 54007/24-11-2014 (ΦΕΚ Β73158) απόφασης του 
Αναπληρωτή Υπουργού Περιβάλλοντος, Ενέργειας και 
Κλιματικής Αλλαγής με θέμα «Εξουσιοδότηση υπογρα¬ 
φής «Με εντολή Αναπληρωτή Υπουργού» του Αναπληρω¬ 
τή Υπουργού Περιβάλλοντος, Ενέργειας και Κλιματικής 
Αλλαγής στους Γ ενικούς και Ειδικούς Γ ραμματείς καθώς 
και στους Προϊσταμένους των Γ ενικών Διευθύνσεων, Δι¬ 
ευθύνσεων, Τμημάτων, Αυτοτελών Γ ραφείων και Ειδικών 
Υπηρεσιών του Υπουργείου Περιβάλλοντος, Ενέργειας 
και Κλιματικής Αλλαγής», αποφασίζουμε: 

Ορίζουμε, όπως για το έτος 2015 ο χρησιμοποιού¬ 
μενος συντελεστής Μ, που αναφέρεται στο άρθρο 16, 
παρ. 5 του Π.Δ. 437/1981, για την εφαρμογή ορισμένων 
διατάξεων αυτού, είναι ίσος με 17,94 (Μ=Μ1/Μ2=106,462 
/5,934=17,94). 

Από τις διατάξεις αυτής της απόφασης, δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως, οπότε παύει να ισχύει η προ¬ 
ηγούμενη με αριθ. 107987/1341/26-3-2014 (ΦΕΚ Β7964) 
απόφαση του Υπουργού Περιβάλλοντος, Ενέργειας και 
Κλιματικής Αλλαγής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΙΩΑΝΝΗΣ ΤΣΙΡΩΝΗΣ 
-♦- 

Αριθμ. 2443/58508 (4) 

Τροποποίηση της αριθμ. 7382/172767/16-09-2013 από¬ 
φασής μας περί λύσης της Κοινωφελούς Επιχείρη¬ 
σης Δήμου Δελφών «ΟΙ ΑΜΦΙΚΤΥΟΝΙΕΣ», ανάληψη 
των δραστηριοτήτων της από το Δήμο Δελφών, με¬ 
ταφορά του προσωπικού της στο Δήμο Δελφών και 
σύσταση προσωρινών προσωποπαγών θέσεων στον 
Οργανισμό Εσωτερικής Υπηρεσίας του (ΦΕΚ 2435/ 
Β/27-09-2013). 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) των άρθρων 107,109 παρ. 7 (όπως προστέθηκε με 
την παρ. 6 του άρθρου 26 του Ν.3938/2011 και συμπλη- 

ρώθηκε με την παρ. 5 του άρθρου 43 του Ν.3979/2011), 112 
παρ. 2α (όπως προστέθηκε με την παρ.4 του άρθρου 44 
του Ν.3979/2011), 238 και 280 του Ν.3852/2010 «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης- Πρόγραμμα Καλλικράτης» (ΦΕΚ 87/Α72010). 

β) του άρθρου 8, παρ. 4, εδάφιο γ.γ. του Π.Δ.138/2010 
«Οργανισμός της Αποκεντρωμένης Διοίκησης Θεσσαλί¬ 
ας - Στερεός Ελλάδας» (ΦΕΚ 231/Α727-12-2010). 

γ) του άρθρου 262 του Ν.3463/2006 «Κύρωση του Κώ¬ 
δικα Δήμων και Κοινοτήτων» (ΦΕΚ 114/Α'/2006). 

δ) του άρθρου 16 του Ν.4147/2013 «Κύρωση της από 
31-12-2012 Πράξης Νομοθετικού Περιεχομένου Ρυθμίσεις 
κατεπειγόντων θεμάτων αρμοδιότητας των Υπουργεί¬ 
ων Εσωτερικών, Εργασίας, Κοινωνικής Ασφάλισης και 
Πρόνοιας, Δημόσιας Τάξης και Προστασίας του Πολί¬ 
τη, της Γ ενικής Γ ραμματείας της Κυβέρνησης και του 
Υπουργού Επικρατείας’ και άλλες διατάξεις» (ΦΕΚ 98/ 
Α726-04-2013). 

ε) του άρθρου 10 του Ν. 3469/2006 «Εθνικό Τυπογρα¬ 
φείο, Εφημερίς της Κυβερνήσεως και λοιπές διατάξεις» 
(ΦΕΚ 131/Α72006). 

στ) του άρθρου 56 του Ν. 4257/2014 «Επείγουσες 
ρυθμίσεις αρμοδιότητας Υπουργείου Εσωτερικών» 
(ΦΕΚ 93 Α') 

ζ) του άρθρου 90 παρ. 2 του «Κώδικα νομοθεσί¬ 
ας για την Κυβέρνηση και τα Κυβερνητικά όργανα», 
που κυρώθηκε με το άρθρο πρώτο του Π.Δ.63/2005 
(ΦΕΚ 98/Α722-04-2005). 

2. Το αριθμ. 47184/12/20-02-2013 έγγραφο του Υπουρ¬ 
γείου Εσωτερικών, με το οποίο κοινοποιήθηκε στις Απο¬ 
κεντρωμένες Διοικήσεις η υπ’ αριθμ. 615/2012 ομόφωνη 
γνωμοδότηση του Νομικού Συμβουλίου του Κράτους 
περί μεταφοράς προσωπικού σε περίπτωση λύσης δη¬ 
μοτικής κοινωφελούς επιχείρησης που προέκυψε από 
συγχώνευση. 

3. Την Πράξη 4 της 06-02-2015 του Υπουργικού Συμ¬ 
βουλίου «Αποδοχή παραιτήσεων των Γ ενικών Γ ραμμα- 
τέων των Αποκεντρωμένων Διοικήσεων της Χώρας» 
(ΦΕΚ 24 Α'). 

4. Την αριθ. 274/2011 απόφαση του Δημοτικού Συμ¬ 
βουλίου Δελφών (ΦΕΚ 1899/Β'/29-08-2011) με την οποία 
συστάθηκε η Κοινωφελής Επιχείρηση με την επωνυμία 
«Κοινωφελής Επιχείρηση Δήμου Δελφών ΟΙ ΑΜΦΙΚΤΥΟ- 
ΝΙΕΣ», προερχόμενη από συγχώνευση έξι (6) Δημοτικών 
Κοινωφελών Επιχειρήσεων, κατ’ εφαρμογή των διατά¬ 
ξεων των άρθρων 107 και 109 του Ν.3852/2010. 

5. Το αριθμ. 26282/10-09-2013 έγγραφο του Δήμου Δελ¬ 
φών, με συνημμένη την αριθμ. 281/09-09-2013 απόφαση 
του Δημοτικού Συμβουλίου (πρακτικό 18/09-09-2013 - 
θέμα 8ο), αναφορικά με λύση της Κοινωφελούς Επιχεί¬ 
ρησης Δήμου Δελφών «ΟΙ ΑΜΦΙΚΤΥΟΝΙΕΣ», ανάληψη των 
δραστηριοτήτων της από το Δήμο Δελφών, μεταφορά 
του προσωπικού της στο Δήμο Δελφών και σύσταση 
προσωρινών προσωποπαγών θέσεων στον Οργανισμό 
Εσωτερικής Υπηρεσίας του. 

6. Την αριθμ. 7382/172767/16-09-2013 απόφασής μας 
περί λύσης της Κοινωφελούς Επιχείρησης Δήμου Δελ¬ 
φών «ΟΙ ΑΜΦΙΚΤΥΟΝΙΕΣ», ανάληψη των δραστηριοτήτων 
της από το Δήμο Δελφών, μεταφορά του προσωπι¬ 
κού της στο Δήμο Δελφών και σύσταση προσωρινών 
προσωποπαγών θέσεων στον Οργανισμό Εσωτερικής 
Υπηρεσίας του (ΦΕΚ 2435/Β/27-09-2013). 


7. Το αριθμ. 16940/183381/03-10-2014 έγγραφο της Απο¬ 
κεντρωμένης Διοίκησης Θεσσαλίας- Στερεός Ελλάδας 
περί «Σύστασης θέσεων ΙΔΟΧ και μίσθωσης έργου 
στους ΟΕΥ των Δήμων για μεταφερόμενο προσωπικό 
από υπό λύση δημοτικές κοινωφελείς επιχειρήσεις». 

8. Το αριθμ. 641/54523/31-03-2015 έγγραφο του Τμή¬ 
ματος Διοικητικού-Οικονομικού Ν. Φωκίδας με το οποίο 
μας διαβιβάστηκε το αριθμ. 2255/26-03-2015 έγγραφο 
του Δήμου Δελφών με συνημμένη την αριθμ. 05/68/ 
16-03-2015 απόφαση του Δημοτικού Συμβουλίου. 

9. Το γεγονός ότι από την απόφαση αυτή δεν προ- 
καλείται δαπάνη σε βάρος του προϋπολογισμού του 
Δήμου, αποφασίζουμε: 

Εγκρίνουμε την αριθμ. 05/68/16-03-2015 απόφαση του 
Δημοτικού Συμβουλίου του Δήμου Δελφών και τροπο¬ 
ποιούμε την αριθμ. 7382/172767/16-09-2013 απόφασής 
μας (ΦΕΚ 2435/Β/27-09-2013) ως εξής: 

Απαλείφουμε την παράγραφο (4) που αναφέρει τα εξής: 

4. Τη σύσταση είκοσι δύο (22) προσωρινών προσω¬ 
ποπαγών θέσεων Ιδιωτικού Δικαίου Ορισμένου Χρόνου 
στον Οργανισμό Εσωτερικών Υπηρεσιών (Ο.Ε.Υ.), λόγω 
ότι στον Ο.Ε.Υ. του Δήμου Δελφών δεν προβλέπονται 
οργανικές θέσεις αντίστοιχων ειδικοτήτων, ως εξής: 

• Τέσσερις (4) θέσεις Π.Ε. Κοινωνιολόγου 

• Δύο (2) θέσεις Τ.Ε. Κοινωνικής Λειτουργού 

• Μία (1) θέση Τ.Ε. Νοσηλεύτριας 

• Έξι (6) θέσεις Δ.Ε. Βοηθού Νοσηλεύτριας 

• Οκτώ (8) θέσεις Υ.Ε. Οικογενειακού Βοηθού 

• Μία (1) θέση Δ.Ε. Διοικητικού 

Κατά τα λοιπά ισχύει η αριθμ. 7382/172767/16-09-2013 
απόφασής μας (ΦΕΚ 2435/Β/27-09-2013). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 16 Απριλίου 2015 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΗΛΙΑΣ ΤΣΕΛΙΓΚΑΣ 

- ♦ - 

Αριθμ. πράξης: 67 (5) 

Ίδρυση Εργαστηρίου «Πειραματικής και Εφαρμοσμένης 
Ανάλυσης της Συμπεριφοράς» στο Τμήμα Ψυχολο¬ 
γίας της Σχολής Κοινωνικών Επιστημών και Ψυχο¬ 
λογίας». 

Ο ΠΡΥΤΑΝΗΣ ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ 
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

Έχοντας υπόψη: 

1. Τις διατάξεις των άρθρων 7 §3 και 80 §5.α) του 
Ν. 4009/2011. 

2. Τις διατάξεις του άρθρου 4 §1 εδαφ. γ του 
Ν. 2083/1992. 

3. Τις διατάξεις του άρθρου 96 του Ν. 4310/14 (ΦΕΚ 
258/τ. Α'). 

4. Την από 1/7/2010 απόφαση της Συγκλήτου σχετικά 
με την ίδρυση Εργαστηρίου «Πειραματικής και Εφαρ¬ 
μοσμένης Ανάλυσης της Συμπεριφοράς» στο Τμήμα 
Ψυχολογίας του Πανεπιστημίου. 

5. Το από 19/2/2015 απόσπασμα από τα πρακτι¬ 
κά της Συνέλευσης του Τμήματος Ψυχολογίας της 
Σχολής Κοινωνικών Επιστημών και Ψυχολογίας (συ¬ 
νεδρίαση 18/2/2015). 

6. Το από 24/2/2015 απόσπασμα από τα πρακτικά της 
Κοσμητείας της Σχολής Κοινωνικών Επιστημών και Ψυ¬ 
χολογίας (συνεδρίαση 19/2/2015). 

7. Το γεγονός ότι από την εφαρμογή των διατάξεων 
της παρούσης απόφασης δεν προκαλείται δαπάνη σε 
βάρος του Προϋπολογισμού του Ιδρύματος. 

8. Το γεγονός ότι δεν έχει εκδοθεί ο Οργανισμός του 
Πανεπιστημίου και 

9. Την από 26/2/2015 απόφαση της Συγκλήτου, απο- 
φασίζεταί: 

Η επικαιροποίηση της από 1/7/2010 απόφασης της 
Συγκλήτου σχετικά με την ίδρυση Εργαστηρίου «Πει¬ 
ραματικής και Εφαρμοσμένης Ανάλυσης της Συμπερι¬ 
φοράς» στο Τμήμα Ψυχολογίας της Σχολής Κοινωνικών 
Επιστημών και Ψυχολογίας, ως ακολούθως: 

Άρθρο 1 
Ίδρυση 

Ιδρύεται στο Τμήμα Ψυχολογίας της Σχολής Κοινω¬ 
νικών Επιστημών και Ψυχολογίας του Παντείου Πανε¬ 
πιστημίου Κοινωνικών και Πολιτικών Επιστημών το Ερ¬ 
γαστήριο «Πειραματικής και Εφαρμοσμένης Ανάλυσης 
της Συμπεριφοράς», το οποίο καλύπτει τις ερευνητικές 
και διδακτικές ανάγκες του Τμήματος στο γνωστικό 
αντικείμενο της Ψυχολογίας της Συμπεριφοράς και 
τις εφαρμογές της στην Κλινική Ψυχολογία, την Εκ¬ 
παίδευση και τη Δημόσια Πολιτική. Ειδικότερα, το Ερ¬ 
γαστήριο «Πειραματικής και Εφαρμοσμένης Ανάλυσης 
της Συμπεριφοράς» θα εξυπηρετεί τις εκπαιδευτικές, 
ερευνητικές και αναπτυξιακές ανάγκες στα ακόλουθα 
γνωστικά αντικείμενα: 

- την παραγωγή γνώσης για την προέλευση ψυχο¬ 
λογικών φαινομένων μέσω της εκτεταμένης, ατομικής 
πειραματικής ανάλυσης της σχέσης συμπεριφοράς 
- περιβάλλοντος στον ειδικά σχεδιασμένο χώρο του 
Εργαστηρίου 

- την εφαρμογή πειραματικών αρχών καθορισμού της 
συμπεριφοράς στην επιστημονική ερμηνεία της προέ¬ 
λευσης φαινομένων που χαρακτηρίζονται ως ψυχοπα- 
θολογικά, όπως π.χ. οι λεγάμενες αγχώδεις διαταραχές, 
διαταραχές διάθεσης και αναπτυξιακές διαταραχές 

- την εφαρμογή πειραματικών αρχών καθορισμού της 
συμπεριφοράς στην επιστημονική ερμηνεία της αποτε- 
λεσματικότητας υπαρκτών ψυχοθεραπευτικών διαδι¬ 
κασιών διαφόρων προσεγγίσεων, καθώς επίσης και τη 
δημιουργία πρωτότυπων ψυχοθεραπευτικών τεχνικών 

- τη δημιουργία πρωτότυπων μεθόδων αξιολόγησης 
συμπεριφορών που χαρακτηρίζουν τις ψυχολογικές δι¬ 
αταραχές 

- την εργαστηριακή εκπαίδευση προπτυχιακών και 
μεταπτυχιακών φοιτητών και υποψηφίων διδακτόρων σε 
όλες τις φάσεις της παραγωγής πρωτότυπης γνώσης 
της μακροπρόθεσμης σχέσης συμπεριφοράς -περιβάλ¬ 
λοντος (την ανάλυση της επιστημονικής βιβλιογραφίας, 
τη διατύπωση ερευνητικών ερωτήσεων, τον σχεδίασμά 
και τη διεξαγωγή πειραμάτων, τον προγραμματισμό 
ηλεκτρονικών υπολογιστών για τον έλεγχο περιβαλ¬ 
λοντικών συνθηκών και την καταγραφή της συμπερι¬ 
φοράς και την ανάλυση, ερμηνεία και ανακοίνωση των 
ευρημάτων) 

- την εφαρμογή αρχών καθορισμού της συμπεριφο¬ 
ράς και τις μεθόδους της πειραματικής ανάλυσης της 
συμπεριφοράς σε προβλήματα στην εκπαίδευση και τη 


δημόσια πολιτική (π.χ. στη ρύθμιση συνθηκών για την 
αύξηση της συχνότητας εκδήλωσης συμπεριφορών που 
προστατεύουν το φυσικό περιβάλλον). 

Άρθρο 2 
Σκοπός 

Το Εργαστήριο έχει ως σκοπό: 
α. Την κάλυψη σε προπτυχιακό και μεταπτυχιακό-διδα- 
κτορικό επίπεδο των διδακτικών και ερευνητικών ανα¬ 
γκών του Τμήματος Ψυχολογίας της Σχολής Κοινωνικών 
Επιστημών και Ψυχολογίας του Παντείου Πανεπιστημίου 
Κοινωνικών και Πολιτικών Επιστημών, όπως αυτά προσ¬ 
διορίζονται στο άρθρο 1 του παρόντος. 

β. Τη συνεργασία κάθε μορφής με Κέντρα Ερευνών και 
ακαδημαϊκά Ιδρύματα ημεδαπής και αλλοδαπής, εφόσον 
οι επιστημονικοί στόχοι συμπίπτουν συμβαδίζουν και 
αλληλοσυμπληρώνονται με εκείνους του Εργαστηρίου. 

γ. Τη διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστημο¬ 
νικών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση Ελλήνων και ξένων 
αναγνωρισμένων επιστημόνων. 

δ. Τη διεξαγωγή έρευνας στα αντικείμενα του άρθρου 
1 του παρόντος. 

ε. Τη συνεργασία με σχετικές Δημόσιες Υπηρεσίες, 
Δήμους, Κοινότητες και άλλους κοινωνικούς και επιστη¬ 
μονικούς φορείς και τη συμβολή του Εργαστηρίου στη 
μελέτη προβλημάτων συμπεριφοράς - περιβάλλοντος. 

στ. Την παροχή υπηρεσιών σε ιδιώτες, κατά τα προ- 
βλεπόμενα στο Π.Δ. 159/1984 «Προϋποθέσεις παροχής 
υπηρεσιών από τα Πανεπιστημιακά Εργαστήρια σε ιδι¬ 
ώτες και κάθε νομικής μορφής οργανισμούς» (Α' 53). 

Αρθρο 3 

Εσωτερικός Κανονισμός 

Ο Εσωτερικός Κανονισμός Λειτουργίας του Εργαστη¬ 
ρίου «Πειραματικής και Εφαρμοσμένης Ανάλυσης της 
Συμπεριφοράς» του Τμήματος Ψυχολογίας της Σχολής 
Κοινωνικών Επιστημών και Ψυχολογίας του Παντείου 
Πανεπιστημίου Κοινωνικών και Πολιτικών Επιστημών κα¬ 
θορίζεται σύμφωνα με τα αναφερόμενα στα παρακάτω 
άρθρα του παρόντος. 

Άρθρο 4 
Προσωπικό 

Το Εργαστήριο στελεχώνεται από μέλη του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Ψυχολογίας που κατέχουν θέσεις των οποίων το γνω¬ 
στικό αντικείμενο εμπίπτει στα διδακτικά και ερευνητικά 
ενδιαφέροντα του Εργαστηρίου, από μέλη του Ειδικού 
Τεχνικού Εργαστηριακού Προσωπικού (Ε.Τ.Ε.Π.), καθώς 
και από μέλη του λοιπού επιστημονικού προσωπικού και 
του διοικητικού προσωπικού που τοποθετούνται στο 
Εργαστήριο με τη διαδικασία των άρθρων 4 §1(δ) του 
Ν. 2083/1992 (Α' 159) και 13 §3(β) του Ν. 2817/2000 «Εκ¬ 
παίδευση των Ατόμων με ειδικές εκπαιδευτικές ανάγκες 
και άλλες διατάξεις» (Α' 78) αντίστοιχα. 

Αρθρο 5 

Διοίκηση - Αρμοδιότητες 

1. Το Εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
που ορίζεται με τη διαδικασία του άρθρου 28 §22 του Ν. 

2083/1992, όπως συμπληρώθηκε με την §5 του άρθρου 
12 του Ν. 3685/2008. 

2. Ο Διευθυντής ασκεί τις αρμοδιότητες που ορίζο¬ 
νται στο άρθρο 7 του Ν. 1268/1982 μεταξύ των οποίων 
περιλαμβάνονται ο συντονισμός του διδακτικού (προ- 
πτυχιακού-μεταπτυχιακού-διδακτορικού) και ερευνητι¬ 
κού έργου του Εργαστηρίου, η κατάρτιση και υποβολή 
στη Συνέλευση του Τμήματος και της Κοσμητείας του 
ετήσιου προγράμματος λειτουργίας του Εργαστηρίου 
και η μέριμνα για την τήρηση του, τη στελέχωση, την 
οικονομική διαχείριση και κατανομή των χώρων του Ερ¬ 
γαστηρίου, η εισήγηση στη Συνέλευση του Τμήματος και 
της Κοσμητείας για τον ορισμό των υπευθύνων για τα 
αναλώσιμα υλικά και τον κινητό εξοπλισμό, η υποβολή 
στη Συνέλευση του Τμήματος και της Κοσμητείας του 
ετήσιου απολογισμού των δραστηριοτήτων, καθώς και 
η υπογραφή κάθε εγγράφου του. 

Άρθρο 6 

Εγκατάσταση - Λειτουργία 

1. Το Εργαστήριο εγκαθίσταται σε χώρο που παρα- 
χωρείται από το Πάντειο Πανεπιστήμιο σε αυτό για 
τη διεξαγωγή του έργου του, και ειδικότερα για την 
εγκατάσταση των οργάνων και του λοιπού εξοπλισμού 
που είναι αναγκαίος για τη διενέργεια των εργαστηρια¬ 
κών ασκήσεων και των ερευνητικών προγραμμάτων. Το 
Εργαστήριο λειτουργεί κατά τις εργάσιμες ημέρες και 
ώρες, σύμφωνα με τον κανονισμό του Παντείου Πανεπι¬ 
στημίου Κοινωνικών και Πολιτικών Επιστημών και σε χώ¬ 
ρους που παραχωρούνται σ' αυτό για την εγκατάσταση 
των οργάνων και του λοιπού τεχνικού εξοπλισμού που 
είναι αναγκαίος για τη διενέργεια των εργαστηριακών 
ασκήσεων και των ερευνητικών προγραμμάτων. Στον 
χώρο εγκατάστασης τοποθετείται πινακίδα με τον τίτλο 
του Εργαστηρίου. 

2. Ο Διευθυντής ενημερώνεται πριν από τη διεξαγωγή 
κάθε εργασίας, που γίνεται στο Εργαστήριο στο πλαί¬ 
σιο ερευνητικού προγράμματος ή άλλου έργου, που 
έχει αποφασιστεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων 
και υλικών που ανήκουν σ' αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους, καθώς και την προστασία των οργάνων και 
εγκαταστάσεων του Εργαστηρίου από βλάβες. 

4. Η χρησιμοποίηση ειδικών οργάνων του Εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών εκ¬ 
παίδευση και εξουσιοδότηση από τον Διευθυντή αυτού. 
Κινητά όργανα και σκεύη, τα οποία παραδίδονται για 


τη διεξαγωγή εργασιών, επιστρέφονται, μετά τη χρησι¬ 
μοποίηση τους, στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα 
του Τμήματος και της Κοσμητείας είναι δυνατή η πρό¬ 
σληψη επιστημόνων σε τομείς σχετικούς με τις διδακτι¬ 
κές και ερευνητικές δραστηριότητες του Εργαστηρίου, 
σύμφωνα με την ισχύουσα νομοθεσία (άρθρα 18 του 
Ν.1268/1982 και 5 του Π.Δ. 407/1980). 

Άρθρο 7 

Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

β. Τη διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 §3 
του Π.Δ. 159/1984. 

δ. Τις πιστώσεις που διατίθενται από το Τμήμα Ψυ¬ 
χολογίας της Σχολής Κοινωνικών Επιστημών και Ψυ¬ 
χολογίας του Παντείου Πανεπιστημίου Κοινωνικών και 
Πολιτικών Επιστημών με τη διαδικασία του άρθρου 4 
§1ε του Ν.2083/1992. 

ε. Τις ειδικές εισφορές και χρηματοδοτήσεις από Δι¬ 
εθνείς Οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

στ. Τ ις κληρονομιές, τις δωρεές και τις κληροδοσίες 
που καταλείπονται στο Πάντειο Πανεπιστήμιο Κοινω¬ 
νικών και Πολιτικών Επιστημών για τους σκοπούς του 
οικείου Εργαστηρίου και 

ζ. Από κάθε άλλη πηγή. 

Άρθρο 8 

Τηρούμενα βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: Βαθμολόγιο φοιτητών, Βιβλίο 
περιουσιακών στοιχείων, Φάκελος οικονομικών στοι¬ 
χείων κάθε έτους, Κατάλογος επιστημονικών βιβλίων, 
περιοδικών και οργάνων, Αρχείο ερευνητικών προγραμ¬ 
μάτων, Βιβλίο μεταβολών προσωπικού, Πρωτόκολλο ει¬ 
σερχόμενων - εξερχόμενων εγγράφων. 

Με απόφαση του Διευθυντή μπορεί να τηρείται και 
κάθε άλλο βιβλίο ή στοιχείο που προβλέπεται από ει¬ 
δικές διατάξεις». 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2015 
Ο Πρύτανης 
ΓΡΗΓΟΡΙΟΣ ΤΣΑΛΤΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 ί ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^ΐ") 


Ηλεκτρονική Διεύθυνση: ήϋρ://νννννν.β1.9Γ - ε-σιαΐΙ: ννθόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020072328041 50008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































